Diari Oficial de la Generalitat Valenciana


Sumari del DOGV 8392, del 27-09-2018 (2018/8772)

RESOLUCIÓ de 19 de setembre de 2018, de la Direcció General d'Obres Públiques, Transport i Mobilitat, per la qual es convoquen les proves per a l'obtenció del certificat de competència professional per a la prestació del servei del taxi en les àrees de prestació conjunta de la Comunitat Valenciana per a l'any 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8392

Data del DOGV
:   27-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8772


Data del document
:   19-09-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * examen
    * taxi

RESOLUCIÓ de 19 de setembre de 2018, de la Direcció General d'Obres Públiques, Transport i Mobilitat, per la qual es convoquen les proves per a l'obtenció del certificat de competència professional per a la prestació del servei del taxi en les àrees de prestació conjunta de la Comunitat Valenciana per a l'any 2019. [2018/8772]  
La Llei 13/2017, de 8 de novembre, de la Generalitat, del taxi de la Comunitat Valenciana, en l'article 8, estableix els requisits per a ser titular d'una autorització tipus VT; entre els requisits, l'apartat 1.b exigeix la superació de proves acreditatives de la capacitació professional per als taxistes, i l'apartat 2 estén aquest requisit als assalariats i familiars col·laboradors que igualment presten el servei.  
Per això, en ús de les facultats conferides en virtut del que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques, i Vertebració del Territori, resolc:  
  
  
Primer. Objecte  
L'objecte de la present resolució és la convocatòria de proves tendents a l'obtenció del certificat de competència professional per a la prestació de serveis de taxi per a 2019, en les àrees de prestació conjunta de la Comunitat Valenciana que es detallen a continuació:  
- Àrea de València  
- Àrea d'Alacant  
- Àrea de Castelló  
- Àrea del Camp de Morvedre  
- Àrea de la Safor  
- Àrea de la Plana Utiel-Requena / la Vall de Cofrents-Ayora  
- Àrea de la Marina Baixa  
  
Segon. Calendari de les proves  
Se celebraran tres proves al llarg de 2019 a l'efecte de l'obtenció del certificat de competència professional per a la prestació de serveis de taxi, que tindran lloc en les dates fixades en l'annex I.  
El tribunal, amb una antelació d'almenys 10 dies abans de la data de cada examen, inserirà la informació relativa al lloc i hora exactes de la seua celebració en la pàgina web a la qual es podrà accedir mitjançant la següent URL:  
http://www.habitatge.gva.es/web/transportes/taxis/examenes  
  
Tercer. Requisits dels aspirants  
Per a l'admissió a les proves caldrà complir els requisits següents:  
  
1. Haver abonat la taxa corresponent en concepte de drets d'examen, d'acord amb el que disposa la Llei 20/2017, de 28 de desembre, de la Generalitat, de taxes.  
2. Tindre l'autorització per a conduir prevista per la normativa de circulació, trànsit i seguretat viària per a conduir vehicles de turisme amb antiguitat mínima d'un any.  
3. Tindre coneixement del castellà. A aquest efecte, els qui no posseïsquen la nacionalitat espanyola i del seu país d'origen no es desprenga el coneixement del castellà, hauran d'acreditar-lo d'alguna de les formes següents:  
a) Mitjançant el certificat de nivell A2 de castellà expedit per les escoles oficials d'idiomes o mitjançant diploma d'espanyol com a llengua estrangera (DELE) expedit per l'Institut Cervantes, en nom del ministeri que tinga atribuïda la competència en matèria d'educació.  
  
b) Estar en possessió d'una titulació acadèmica espanyola expedida per l'òrgan oficial competent en el territori espanyol. L'acreditació de la titulació es farà mitjançant la presentació del certificat d'haver superat els estudis corresponents o mitjançant el títol expedit per l'òrgan oficial competent.  
4. Complir el requisit d'honorabilitat, en els termes establits en la legislació estatal i europea, per a l'exercici de la professió de transportista per carretera.  
  
Quart. Sol·licituds i termini de presentació  
1. Les sol·licituds es presentaran, degudament emplenades exclusivament de forma telemàtica, de la forma prevista en la Llei 39/2015, d'1 d'octubre, del procediment administratiu comú de les administracions públiques.  
2. El termini de presentació de les sol·licituds serà el que estableix el calendari d'exàmens que es detalla en l'annex I.  
3. Les sol·licituds telemàtiques incorporen la declaració d'honorabilitat, i el justificant que s'ha realitzat l'ingrés de la taxa corresponent en concepte de drets d'examen.  
  
Cinqué. Admissió d'aspirants  
1. Finalitzat el termini de presentació de sol·licituds, i prèvia comprovació que s'ha realitzat el pagament dels drets d'examen, es farà pública la relació provisional de persones admeses i excloses, i podrà així mateix ser consultada en la següent URL:  
http://www.habitatge.gva.es/web/transportes/taxis/examenes  
2. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies comptats a partir de l'endemà de la publicació de la relació provisional, d'acord amb el que estableix la Llei 39/2015, d'1 d'octubre, del procediment administratiu comú de les administracions públiques.  
3. Transcorregut el termini anterior, vistes les al·legacions i esmenats els defectes quan siga procedent, es dictarà resolució que elevarà a definitiva la llista de persones admeses i excloses a la realització de les proves, que es farà pública de la mateixa manera que la relació provisional.  
4. Aquelles sol·licituds que siguen excloses per fora de termini, sempre que hagen abonat la taxa que corresponga, seran admeses per a la següent prova dins de l'any natural sense necessitat de tornar a inscriure's ni pagar nova taxa. Es publicarà en la mateixa web la relació d'admesos definitiva.  
  
Sisé. Tribunal  
El tribunal serà únic per a totes les proves que es convoquen en aquesta resolució, i la seua composició queda recollida en l'annex II.  
  
Seté. Desenvolupament de la prova i publicació dels resultats  
La prova consistirà en un examen únic, tipus test, amb 40 preguntes, que versarà sobre els continguts que es detallen en l'annex III d'aquesta resolució. Els aspirants disposaran d'una hora per a emplenar les respostes i no podran abandonar l'aula fins que transcórrega mitja hora des del seu començament, excepte causa de necessitat que serà apreciada pel tribunal.  
Per a superar la prova caldrà contestar correctament almenys el 50 per cent del total de les preguntes del test.  
Les respostes errònies es valoraran negativament amb una penalització equivalent a un terç del valor de cada resposta correcta. Les respostes en blanc, ni puntuen ni penalitzen. La fórmula de correcció serà:  
  
Respostes correctes netes = nombre d'encerts - nombre d'errors / 3  
Els aspirants hauran de concórrer a les proves proveïts de la documentació acreditativa de la seua identitat, i d'un bolígraf blau o negre. El tribunal efectuarà una crida única als concurrents, i quedaran exclosos de la realització de la prova els qui no compareguen a l'hora establida o no figuren en la relació d'aspirants definitiva.  
  
El tribunal farà públiques, a través de la pàgina web abans citada, la relació de persones que hagen superat la prova i que seran declarades aptes per a l'expedició del certificat de competència professional per a la prestació del servei de taxi. Aquesta publicació telemàtica obrirà un període de 10 dies per a la presentació de reclamacions, les quals seran resoltes pel tribunal en un termini de 15 dies a partir de la seua presentació.  
  
Huité. Certificats  
Finalitzat el procediment, s'expedirà d'ofici el corresponent certificat de competència professional per a la prestació del servei de taxi, i al mateix temps s'inscriurà en la base de dades de l'òrgan competent en matèria de transports. El certificat tindrà una validesa de cinc anys.  
  
La persona interessada sol·licitarà la renovació del certificat abans de la finalització del període de validesa. En cas contrari, caducarà automàticament, i haurà de superar novament les proves de competència indicades. Per a la renovació del certificat s'estarà al que disposa la Resolució de 23 de maig de 2012 (DOGV 6795, 13.06.2012).  
  
  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Habitatge, Obres Públiques i Vertebració del Territori en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 19 de setembre de 2018. El director general d'Obres Públiques, Transport i Mobilitat: Carlos Domingo Soler.  
  
  
ANNEX I  
  
Data d'inici de presentació de sol·licituds Data de finalització de presentació de sol·licituds Data d'examen  
17.12.2018 08.01.2019 02.02.2019  
01.03.2019 29.03.2019 25.05.2019  
01.07.2019 26.07.2019 28.09.2019  
  
  
  
ANNEX II  
El tribunal de les proves convocades està format per:  
  
Tribunal titular  
President: Vicente Lacruz Cervera.  
Secretària: Elena Herrero García.  
Vocals: Néstor Casat Novella, Pedro Luis García de Torres, Rafael Rubio Estruch, Julián Paz Sánchez de León i Marisa Zabala Salelles.  
  
Tribunal suplent  
Presidenta: Teresa Gras Huerta.  
Secretari: Alberto Alonso Vidales.  
Vocals: Jaume Pallarés Bou, Laura Box Lidón, Carolina Casal Asensio, Rafael González Tur, Pilar José Guerrero i Manuela López Varas.  
  
  
  
ANNEX III  
Programa de les proves  
  
A. Marc jurídic.  
1. Normes generals i naturalesa del servei.  
2. Règim d'explotació de les autoritzacions.  
3. Atorgament d'autoritzacions.  
4. Règim sancionador.  
5. Certificat de competència professional.  
6. Àrees de prestació conjunta. Ordres de creació i les seues modificacions.  
7. El Consell del Taxi.  
B. Marc tarifari.  
1. Funcionament del taxímetre.  
2. Tarifes i la seua aplicació.  
C. Coneixement del medi físic i dels municipis de l'àrea de prestació conjunta.  
1. Identificació i reconeixement de vies públiques i centres d'interés turístic o d'un altre tipus.  
2. Selecció d'itineraris més adequats.  
D. Coneixement d'idiomes.  
1. Valencià.  
2. Anglés.